pythainlp/thai_wikipedia_clean_20230101 huggingface dataset:
ที่เซี่ยงไฮ้ เค็นชิโร่ได้ต่อสู้กับผู้สืบทอดเพลงหมัดดาวเหนือจากสามตระกูล ซึ่งเป็นวิทยายุทธ์ที่แตกแขนงมาจากเพลงหมัดต้นตระกูลดาวเหนือตั้งแต่ยุคสามก๊ก ขณะเดียวกันเขายังได้ช่วยเหลือแก๊งชิงปังของพาน กวงหลิน ในการกำจัดแก๊งคู่แข่งเพื่อขยายเขตอิทธิพลภายในเมืองเซี่ยงไฮ้ อันจะนำไปสู่การเดินทางเพื่อสืบหาชาติกำเนิดที่แท้จริงและการเข้าพิธีสืบทอดเพลงหมัดอุดรเทวะของเค็นชิโร่อย่างเป็นทางการในที่สุด
รายชื่อตัวละครในฤทธิ์หมัดดาวเหนือ
หมัดอุดรเทวะ.
หมัดอุดรเทวะ คือหมัดสังหาร ที่รวบรวมพลังไว้ในหมัดเดียว เพื่อทำลายจุดต่างๆของร่างกาย เนื่องจากเป็นเพลงหมัดสังหาร จึงมีผู้สืบทอดได้เพียงคนเดียวเพือไม่ให้เพลงหมัดรั่วไหลออกไป ปรมาจารย์ริวเค็น ผู้สืบทอดคนก่อนไม่มีบุตรชาย จึงรับเอาเด็กกำพร้า 4 คนมาชุบเลี้ยงไว้ และถ่ายทอดเพลงหมัดอุดรเทวะให้ แต่ผู้สืบทอดต้องมีคนเดียว ชะตาของ 4 พี่น้องที่จะต้องประมือกันจะต้องมาถึงสักวัน
ราโอ.
พี่ใหญ่ของหมัดอุดรเทวะ เป็นคนที่ทะเยอทะยาน ต้องการที่จะใช้หมัดอุดรเทวะครอบครองแผ่นดิน หลังจากที่ปรมาจารยริวเคนได้มอบตำแหน่งผู้สืบทอดให้น้องเล็ก เค็นชิโร่ (โดยไม่ได้ให้ทั้งสองประลองกันแต่อย่างใด) ด้วยความแค้น เขาได้ฆ่าริวเค็น ซึ่งเปรียบเป็นพ่อบุญธรรมและอาจารย์ตาย และได้ตั้งตัวเองเป็นเจ้าแห่งหมัด สร้างกองทัพและครอบครองทุกสิ่ง โดยอ้างว่าทำเพื่อสันติสุขของโลก ต่อมาพ่ายแพ้ให้กับเค็นชิโร่ ผู้สืบทอดหมัดอุดรเทวะน้องชายของตัวเอง และได้ยืนตายโดยเข่าไม่แตะพื้น แสดงให้เห็นความตั้งใจจริงของราโอที่ต้องการจะเป็นผู้พิชิตโลก... ต่อมาในภาค 2 ทำให้ทราบข้อมูลเพิ่ม โดยต้นเหตุที่ราโอกลายเป็นคนทะเยอทะยานต้องการครอบครองแผ่นดินเพราะแบกความหวังของเพื่อนพ้องที่ต้องการจะกลับไปปลดปล่อยดินแดนชูร่า บ้านเกิดของตนเองให้เกิดความสันติสุข
โทคิ.
พี่รองของหมัดอุดรเทวะ อัจฉริยะผู้เก่งที่สุดในสี่พี่น้อง แต่โชคร้ายที่เกิดมาพร้อมกับโรคร้าย จึงไม่สามารถเข้าชิงตำแหน่งผู้สืบทอดหมัดดาวเหนือได้ และเมื่อคราวที่โลกเกิดสงครามนิวเคลีย โทคิได้เสียสละตนเองให้เค็นชิโร่ และยูเรีย คนรักของเค็นชิโร่ได้ไปหลบในห้องนิรภัย ทำให้ตนเองได้อาบเถ้าพิษกัมมันตรังสีจนเส้นผมกลายเป็นสีขาว และใช้ชีวิตที่เหลือเพื่อช่วยรักษาผู้ยากไร้ และปกป้องชาวบ้านจากกองทัพเจ้าแห่งหมัด ภายหลังได้ดวลกับราโอและพ่ายแพ้ โดยที่ราโอบอกให้หยุดเพราะรู้ความลับของโทคิที่ใช้การกดจุดคืนชีพดับสังขารเพื่อเพิ่มพลังชีวิตให้กับตัวโทคิเองในเฮือกสุดท้าย ก่อนที่จะจบชีวิตลงราโอจึงปล่อยให้โทคิใช้ชีวิตในช่วงสุดท้ายอย่างสงบ สุดท้ายริวกะ หมัดหมาป่าสวรรค์ก็เข้ามาทำร้ายโทคิแต่ไม่ได้จงใจที่จะฆ่าโทคิ และเพื่อที่จะให้เค็นชิโร่จบชีวิตตัวริวกะเอง สุดท้ายโทคิจึงเข้ามาบอกสาเหตุที่ริวกะเข้ามาทำร้ายตนแก่เค็นชิโร่ แล้วจึงแบกศพของริวกะเข้ากองไฟไปด้วยกัน
จากิ.
น้องรองของหมัดอุดรเทวะ ถูกเรียกว่าเป็นต้นตอแห่งความชั่วร้ายของทั้งเรื่อง ฝีมือแย่และมีจิตใจชั่วร้าย อิจฉาเค็นชิโร่ที่อาจารย์เลือกให้เป็นผู้สืบทอด จึงยุยง ชิน หมัดอินทรีย์อหังการดาวใต้ ผู้ที่เก่งที่สุดในหกหมัดศักดิ์สิทธิ์ดาวใต้ ให้แย่งยูเรียมากจากเค็นและทำร้ายเค็นจนปางตาย เท่านั้นยังไม่พอ ยังปลอมตัวเป็นเค็นชิโร่ลักพาตัวไอรี่ น้องสาวของ เรย์ หมัดวิหกน้ำดาวใต้ ทิ้งชนวนไว้ให้เค็นถูกตามล่า สุดท้ายเค็นกับเรย์กลายเป็นเพื่อนกัน และจากิก็ได้เข้าสู้กับเค็นชิโร่โดยใช้ทั้งเพลงหมัดดาวเหนือและเพลงหมัดดาวใต้ในแบบของตนมาผสมกัน รวมทั้งลูกเล่นตุกติกที่จากิถนัด แต่ก็ไม่สามารถเอาชนะเค็นชิโร่ได้ จึงถูกเค็นชิโร่ต่อยจนตาย
เค็นชิโร่.
น้องเล็กผู้มีพรสวรรค์และเป็นผู้สืบทอดของหมัดอุดรเทวะ ได้รับการช่วยชีวิตโดยชูหมัดหงษ์ขาวดาวใต้ จากการประลองแลกกับตาทั้งสองข้างของชู โดยชูมองเห็นอนาคตของเค็นซึ่งจะกลายเป็นผู้กอบกู้โลก และได้เป็นคนพูดวลีที่ว่าเมื่อใดดาวใต้ปั่นป่วน ดาวเหนือจะปรากฏ ซึ่งดาวเหนือนั้นไม่ได้หมายถึงราโอ แต่หมายถึงเด็กน้อยเค็นชิโร่ในครั้งนั้น หลังจากได้รับตำแหน่งผู้สืบทอดหมัดอุดรเทวะ เค็นต้องประสบชะตากรรมโดยต้องเดินทางร่อนเร่เพื่อตามหายูเรียคนรักซึ่งถูกชินแย่งไป ผ่านเส้นทางรกร้างได้ช่วยเหลือชาวบ้านจากการกดขี่ของกองทัพต่างๆที่แย่งชิงกันในโลกของความป่าเถื่อน จนชื่อของเค็นชิโร่ผู้กอบกู้โลก ชายผู้มีบาดแผล 7 ดาวบนหน้าอก ได้ถูกกล่าวขานกันไป เป็นความหวังของผู้คน สุดท้ายได้โค่นราโอเจ้าแห่งหมัดลงได้ และได้พบกับยูเรียอีกครั้งและได้อยู่ร่วมกันอย่างมีความสุข
หมัดศักดิ์สิทธิ์ดาวใต้.
เป็นเพลงหมัดที่คู่กันกับหมัดดาวเหนือ(อุดรเทวะ) โดยกระบวนท่าหลักมาจากการโฉบบินของนก เน้นการทำลายจากภายนอกเข้าสู่ภายในตรงข้ามกับหมัดดาวเหนือที่ทำลายจากภายใน หมัดดาวใต้นั้นจะแตกแขนงไปถึง 108 สาขา มีจอมยุทธ์เป็นผู้นำของหมัดใต้ 6 คน ได้แก่
เซาเซอร์ - หมัดวิหกฟ้าดาวใต้.
ผู้มีพรสวรรค์ทางด้านเพลงหมัดดาวใต้มากที่สุด ต้องรวบรวมหกหมัดศักดิ์สิทธิ์ดาวใต้ที่เหลือทั้ง 5 คน ถึงจะโค่นเซาเซอร์ลงได้ ด้วยเล่ห์เหลี่ยมความเย่อหยิ่งทะเยอทะยานแห่งดาวจักรพรรดิ์แห่งดาวใต้เซาเซอร์เองก็เป็นผู้ที่ต้องการพิชิตโลกเช่นเดียวกับราโอ หลังสงครามนิวเคลียร์ ได้สร้างกองทัพของตนเอง และตั้งตนเองเป็นจักรพรรดิ ด้วยเหตุที่เซาเซอร์เกิดมามีความลับอย่างหนึ่งจึงไม่มีใครสามารถล้มเซาเซอร์ลงได้ แม้แต่เจ้าแห่งหมัดผู้เก่งกาจ ซึ่งความลับนั้นคือเซาเซอร์เกิดมามีหัวใจอยู่ข้างขวา ชีพจรต่างๆจึงกลับกัน ไม่สามารถทะลวงจุดได้ตามปกติ ต่อมาพ่ายแพ้ให้กับเค็นชิโร่และถูกฝังร่างไว้ในกองปรักหักพังของปิรามิดที่ตนเองสร้างไว
- อาจารย์ : โอไก (เป็นพ่อบุญธรรม)
- ชนิดของนก : นกพินิกซ์ (อ้างอิง : ชื่อเพลงหมัด 南斗鳳凰拳, South Dipper Phoenix Fist, หมัดนกฟินิกซ์ดาวใต้)
- ผู้ใช้เพลงหมัดร่วมสำนัก : ไม่มีเพราะในแต่ละรุ่นจะมีผู้สืบทอดเพลงหมัดเพียงผู้เดียว
- เพลงหมัดของเซาเซอร์นั้นจะมีผู้สืบทอดแต่เพียงผู้เดียวเช่นเดียวกับเพลงหมัดดาวเหนือ ทำให้เซาร์เซอร์มีความเข้าใจในพื้นฐานเพลงหมัดดาวใต้ทั้ง 108 สาขา ด้วยพรสวรรค์และความหยิ่งยโสของเซาเซอร์มักเสเแสร้งว่าเพลงหมัดของตนไม่มีการตั้งท่าออกหมัด โดยให้เหตุผลว่าการตั้งท่าหมายถึงการตั้งรับและเพลงหมัดของตนมีแต่รุกไม่มีตั้งรับ และเมื่อเซาเซอร์ได้ดวลหมัดกับเคนชิโร่ที่สุสานจักรพรรดิจึงทำให้เซาเซอร์ได้ตั้งท่าหมัดกางเขนเป็นครั้งแรก จุดเด่นของเพลงหมัดจะเป็นการตั้งท่ากางเขนแล้วกระโดดบินโฉบเข้าหาคู่ต่อสู้ ออกหมัดพลิกแพลงสร้างแผลกลางอากาศด้วยความรวดเร็วและกลับมาที่ท่ากางเขนเสมอ ว่ากันว่าเพลงหมัดของเซาเซอร์เมื่อบินอยู่ไม่ใครสามารถทำลายได้
ชู - หมัดหงส์ขาวดาวใต้.
ดาวยุติธรรมผู้เคยช่วยชีวิตเค็นชิโร่ไว้ในวัยเด็กด้วยการขอชีวิตของเค็นชิโร่แลกกับดวงตาของชู แต่เดิมเป็นเพื่อนรักกับเซาเซอร์ ต่อมาเซาเซอร์เลือกทางของผู้ทะเยอทะยาน รุกรานและกดขี่ชาวบ้านและเด็กๆ ชูจึงกลายมาเป็นผู้นำกองกำลังต่อต้านจักรพรรดิเซาเซอร์ วาระสุดท้ายชูถูกเซาเซอร์ตัดเอ็นที่ขาทำให้ไม่สามารถใช้เพลงหมัดหงส์ขาวดาวใต้ได้และเป็นคนนำยอดของปิรามิดสุสานจักรพรรดิไปวางบนยอดสุสานเพื่อแลกกับชีวิตของชาวบ้านและเด็กๆสุดท้ายก็ถูกหอกของเซาเซอร์ตาย ก่อนตายได้พบกับเค็นชิโร่อีกครั้งและได้มองเห็นใบหน้าของเค็นชิโร่จากตาของหัวใจ
- อาจารย์ : ไม่ปรากฏชื่อ
- ชนิดของนก : นกกระยาง (อ้างอิง : ชื่อเพลงหมัด 南斗白鷺拳, South Dipper White Heron Fist, หมัดนกกระยางขาวดาวใต้)
- ผู้ใช้เพลงหมัดร่วมสำนัก : มาซายะ(จากภาคตำนานเรย์), คาเร็น(จากภาคตำนานเรย์)
- เพลงหมัดของชูจะแตกต่างกับหกหมัดศักดิ์สิทธิ์ดาวใช้คนอื่นๆตรงที่จะใช้ส่วนขามากกว่าการใช้หมัด เพลงหมัดของชูจะเน้นหลอกล่อให้ใช้หมัดก่อน แล้วจึงปิดกระบวนท่าด้วยท่าเตะ ท่าไม้ตายของชูนั้นจะเป็นการพลิกตัวแล้วหมุนเตะรอบตัวและสร้างความเสียหายเป็นกลุ่ม ตัวอย่างที่เห็นได้ชัดคือชูใช้การหมุนตัวเตะฝ่าฝูงทหารของเซาเซอร์ที่มาจากทุกทิศทางอย่างรวดเร็วก่อนที่จะกระโดดเข้าไปถึงตัวเซาเซอร์ เค็นชิโร่เคยใช้ท่าเตะของชูครั้งหนึ่งในการดวลกับเซาเซอร์ด้วย
ชิน - หมัดอินทรีอหังการดาวใต้.
ชินเป็นผู้ที่มีฝีมือมากที่สุดคนหนึ่งในบรรดาหกหมัดศักดิ์สิทธิ์ดาวใต้ และเป็นเพื่อนกับเค็นชิโร่ แต่แอบหลงรักยูเรียซึ่งเป็นคู่หมั้นของเค็นชิโร่ จากิล่วงรู้ว่าชินแอบหลงรักยูเรียมาตลอด จึงแอบยุยงให้ชินใช้ฝีมือที่เหนือกว่าทำร้ายเค็นชิโร่จนปางตาย สร้างบาดแผลเจ็ดจุดบนหน้าอกของเค็นชิโร่ และแย่งยูเรียไป ชินสถาปนาตัวเองขึ้นมาเป็น คิง ปกครองเมืองเซาเทรินครอส มีบริวารมากมาย ตลอดเวลาที่ปกครองเมืองเซาเทรินครอส ชินพยายามพิชิตหัวใจของยูเรียนำทรัพย์สมบัติมีค่าและสร้างเมืองเซาเทรินครอสมอบให้ยูเรีย แต่ก็ไม่ได้ใจของเธอ สุดท้ายเพื่อหยุดความบ้าคลั่งของชิน ยูเรียยอมโดดตึกตาย แต่ได้รับการช่วยเหลือจากห้าดาราดาวใต้ ยูเรียจึงยังมีชีวิตอยู่... เค็นชิโร่ตามหาชินจนเจอและสู้กันอย่างดุเดือด ทว่าการต่อสู้ในครั้งนี้ ชินไม่ใช่ชินในตอนที่ปะทะกับเค็นชิโร่ครั้งแรก เนื่องจากหลังจากที่ชินแย่งยูเรียมาได้ เขาทุ่มเทเวลาทั้งหมดไปกับการทำทุกวิธีให้ยูเรียรัก ไม่ได้ต่อสู้กับศัตรูเท่าไร รวมถึงประมาทเค็นชิโร่ด้วย ในขณะที่เค็นชิโร่นั้นมีความแค้นเต็มอก รวมถึงรู้เพลงหมัดของชินแล้วจากการพ่ายแพ้ในครั้งนั้น ทำให้การต่อสู้ในครั้งนี้ชินจึงถูกดักทางได้หมด จนดูเหมือนว่าชินแพ้แบบง่ายๆ ภายหลังจากที่ชินเสียท่า ก่อนตายชินก็ไม่ได้บอกเค็นว่ายูเรียยังอยู่ เพราะเป็นห่วงยูเรียไม่อยากให้ราโอมารังควาญ จึงยอมตายไปพร้อมกับข้อหาว่าฆ่ายูเรีย แต่เค็นชิโร่ก็ให้อภัยเพราะเห็นแก่ความรักที่ชินมีต่อยูเรีย
- อาจารย์ : ฟูเก็น (ภายหลังถูกชินตัดเอ็นที่ขาและทำให้ตาบอดเมื่อชินสำเร็จวิชาหมัด
- ชนิดของนก : นกอินทรี (อ้างอิง : ชื่อเพลงหมัด 南斗孤鷲拳, South Dipper Lone Eagle Fist, หมัดอินทรีเดียวดายดาวใต้)
- ผู้ใช้เพลงหมัดร่วมสำนัก : จูไก ศิษย์อาจารย์ฟุเก็น(ภาคตำนานเค็นชิโร่), ฮาบากิ หมัดกรงเล็บอินทรีดาวใต้(จากภาคราโอจอมราชันย์อหังการ)
- เพลงหมัดของชินจะเป็นการออกหมัดคล้ายกับเพลงหมัดดาวเหนือคือเป็นการกวาดนิ้วมือทั้ง 5 นิ้วหรือทะลวงนิ้วทั้ง 5 นิ้ว เข้าไปยังจุดตายของคู่ต่อสู้อย่างรวดเร็ว ซึ่งท่าทะลวงของชินนั้นนอกจะจะสร้างบาดแผลแล้วยังเป็นการสะสมพลังเข้าไปที่จุดตายเมื่อทะลวงครบทุกจุดก็จะทำให้คู่ต่อสู้ตายทันทีหรือไม่ก็ตายก่อนเพราะทนพิษบาดแผลไม่ไหว และยังไม่หมดเท่านั้นชินยังมีท่าเตะทะลวงกลางอากาศอีกหนึ่งท่าเป็นท่าไม้ตายที่เคยทำให้เค็นชิโร่พ่ายแพ้มาแล้วมาแล้วครั้งหนึ่ง หลังจากนั้นเค็นชิโร่ได้รู้วิธีแก้ทางท่าไม้ตายของชินจากการที่ได้ดวลกับจูไก(จากภาคตำนานเค็นชิโร่)
ยูดา - หมัดกระเรียนแดงดาวใต้.
ดาวเทพธิดา หรือเรียกอีกอย่างหนึ่งว่าดาวแห่งการทรยศหักหลัง หลังจากสงครามนิวเคลียร์ ยูดาได้สร้างกองทัพ UD ไม่ขึ้นกับกองทัพใดๆ โดยบางครั้งจะเป็นเสนาธิการวางแผนให้เซาเซอร์ แต่ก็มีแนวทางบางอย่างที่เข้ากับเซาเซอร์ไม่ได้ กองทัพของยูดานอกจากจะมีทหารแล้วยังมีนักฆ่าหญิงที่เรียกได้ว่าเป็นผู้หญิงของยูดาโดยจะถูกฝึกแล้วประทับตรา UD ไว้ นักฆ่าเหล่านี้จะทำหน้าที่แทรกซึมและลอกฆ่าเป้าหมายที่เป็นผู้ชายโดยใช้มารยาหญิงเป็นหลัก แต่นักฆ่าหญิงของยูดาจำเป็นต้องมีข้อแม้ว่าต้องสวยไร้ที่ติห้ามมีรอยแผลเป็นแม้แต่นิดเดียว มิเช่นนั้นจะถูกเนรเทศหรือทิ้งให้เป็นของเล่นทหารเลวของยูดา มามิยะก็เคยเป็นผู้หญิงของยูดา แต่หนีออกมาได้ สุดท้ายเรย์ก็ได้ตามมาล้างแค้นยูดาที่เคยได้ย่ำยีมามิยะไว้ จึงได้เกิดการดวลกันยูดาได้ใช้แผนการพังเขื่อนทำให้น้ำท่วมเพื่อให้เรย์ออกเพลงหมัดวิหกน้ำดาวใต้ได้ไม่ถนัดและทำให้เรย์เป็นเป้านิ่งของเพลงหมัดกระเรียนแดงดาวใต้จากระยะไกลของยูดา ก่อนที่เรย์จะกลับมาพลิกเอาชนะและทำให้ยูดาตายในการประลอง สุดท้ายยูดาได้ชื่นชมความงดงามของเพลงหมัดของเรย์ก่อนสิ้นใจ
- ชนิดของนก : นกฟลามิงโก้ (อ้างอิง : ชื่อเพลงหมัด 南斗紅鶴拳, South Dipper Flamingo Fist, หมัดฟลามิงโก้ดาวใต้)
- ผู้ใช้เพลงหมัดร่วมสำนัก : ดาก้า หมัดปีกประสาน(มือขวายูดา), ซาน(จากภาคตำนานเรย์)
- เพลงหมัดของยูดาจะเป็นลักษณะการออกหมัดกวาดเป็นแนวตั้ง ส่วนใหญ่จะเน้นการทำลายในระยะไกลและไม่ต้องสัมผัสคู่ต่อสู้ ซึ่งการโจมตีระยะไกลของยูดาจะรุนแรงที่สุดในหกหมัดศักดิ์สิทธิ์ดาวใต้ ทำให้ยูดาไม่มีท่าบินโฉบที่สูงเหมือนหกหมัดศักดิ์สิทธิ์ดาวใต้คนอื่นๆ เค็นชิโร่เคยได้นำเพลงหมัดของยูดามาใช้ในการดวลกับชูครั้งที่สอง โดยสังเกตจากการต่อสู้ของยูดาและเรย์ ถึงแม้พลังหมัดไม่รุนแรงเท่ายูดาแต่ก็ทำให้ชูแพ้ทางและพ่ายแพ้ไป
เรย์ - หมัดวิหกน้ำดาวใต้.
เรย์เป็นผู้ที่มีฝีมือมากที่สุดคนหนึ่งในหกหมัดดาวใต้ สามารถเอาชนะอาจารย์โรฟุซึ่งถูกยกย่องเทียบเคียงอาจารย์โอไกอาจารย์ของเซาเซอร์ด้วย เรย์สามารถเป็นขุนพลนำกองทัพเปลี่ยนโลกได้เช่นกัน มีดาวประจำตัวคือดาวเสียสละและด้วยด้วยไอรี่ น้องสาวเขาถูกชายผู้มีแผลเป็น 7 ดาวลักตัวไป (จากิแกล้งปลอมเป็นเค็นชิโร่) เขาจึงได้แต่ทุ่มเททั้งชีวิตตามหาน้องสาวของเขา ต่อมาได้พบกับเค็นและช่วยไอรี่ไว้ได้ และได้พบรักกับมามิยะ ลูกสาวหัวหน้าหมู่บ้านที่ต่อต้านกองทัพเจ้าแห่งหมัด เพื่อตอบแทนความเป็นเพื่อนที่มีต่อเค็น เขาจึงไปสู้กับเจ้าแห่งหมัดเพียงลำพัง และถูกเจ้าแห่งหมัดต่อยจนปางตาย ทำให้เรย์ค่อยๆสูญเสียพลังมีชีวิตอยู่ต่อไปได้อีกสามวัน ภายในสามวันสุดท้ายเรย์ได้พยายามตามล้างแค้นยูดาที่เคยได้ย่ำยีมามิยะไว้ ยูดาเมื่อรู้ว่าชีวิตของเรย์เหลือเพียงสามวันจึงหลีกเลี่ยงที่จะต่อสู้กับเรย์ ทำให้เรย์มีร่างกายที่ทรุดลงไปเรื่อยๆ ในคืนก่อนวันสุดท้ายเรย์จึงไปขอร้องให้โทคิเป็นผู้รักษาและทำให้มีพลังกลับมาเช่นเดิมแต่ต้องแลกกับความเจ็บปวดสุดในชีวิตจนผมเรย์เป็นสีขาว หลังจากนั้นเรย์จึงได้ไปสู้กับยูดา ทางยูดาได้พังเขื่อนเพื่อให้น้ำท่วมทำให้เรย์ไม่สามารถหลบเพลงหมัดของยูดาได้และทำให้ไม่สามารถใช้ท่าหมัดวิหกน้ำดาวใต้ได้คล่องแคล่วนัก แต่เรย์ก็สามารถพลิกเอาชนะยูดาลงได้ด้วยการใช้ท่ากระโดดพลิกตัวจากน้ำโดยใช้มือที่ได้อิทธิพลมาจากชู แต่ก็ตายตามไปเพราะฤทธิ์หมัดของราโอ
- อาจารย์ : โรฟุ (จากภาคตำนานเรย์)
- ชนิดของนก : นกทะเล (อ้างอิง : ชื่อเพลงหมัด 南斗水鳥拳, South Dipper Waterbird Fist, หมัดนกน้ำดาวใต้)
- ผู้ใช้เพลงหมัดร่วมสำนัก : รินลี่(ภรรยาของอาจารย์โรฟุ), อะมิบา(ผู้ปลอมตัวเป็นโทคิ)
- เพลงหมัดของเรย์ จะเป็นการออกหมัดด้วยการบินโฉบคู่ต่อสู้ในระยะประชิด แล้วออกหมัดสร้างแผลไว้สามถึงสี่แผลเสมอ โดยลักษณะการออกหมัดโดยการวาดมือคล้ายการร่ายรำตะปบ บางครั้งจะออกหมัดทีละสามครั้งต่อการโจมตีหนึ่งครั้ง หรือบางครั้งก็เป็นการออกหมัดครั้งเดียวแต่เป็นสามแผล ความรุนแรงของหมัดจะเน้นการหั่นคู่ต่อสู้ให้ขาดเป็นชิ้นๆ เรย์จึงมีท่าโจมตีที่ระยะไม่ไกลมากนัก เค็นชิโร่ได้นำเพลงหมัดของเรย์ซึ่งเป็นท่าเฉือนข้างลำตัวสามแผลในการดวลกับราโอที่ปราสาทของยูเรีย
ยูเรีย ขุนพลคนสุดท้ายของดาวใต้.
ยูเรียได้รับการช่วยเหลือจาก 5 ดาราดาวใต้ และได้เป็นผู้นำทัพต่อต้านทัพเจ้าแห่งหมัด หลังศึกครั้งสุดท้ายของเค็นชิโร่และราโอ ราโอได้สะกัดจุดช่วยชีวิตยูเรียซึ่งใกล้ตาย ให้ได้มีชีวิตอยู่ต่อไปกับเค็นอย่างมีความสุขต่อไปอีกหลายปี
- อาจารย์ : ดามะ
- ชนิดของนก : ไม่ปรากฏ (อ้างอิง : 南斗六聖拳最後の将, The Last General of South Dipper, หมัดขุนพลคนสุดท้ายดาวใต้)
- เพลงหมัดของยูเรียไม่ปรากฏว่าเคยใช้ในการดวลกับใคร แต่ยูเรียมักจะใช้ในลักษณะการรักษาเยียวยาจิตใจของผู้คนที่ได้สัมผัส
ห้าดาราแห่งดาวใต้.
จอมยุทธ์หมัดใต้อีกกลุ่มหนึ่งเป็นกลุ่มลับซึ่งทำหน้าที่ปกป้องขุนพลคนสุดท้ายหรือยูเรียนั่นเอง ทั้งห้าล้วนมีฝีมือมากเท่ากับหกหมัดศักดิ์สิทธิ์ดาวใต้เช่นกัน เพลงหมัดของทั้งห้าจะไม่ถูกรวมกับ 108 สาขาของหมัดดาวใต้ แต่เป็นการใช้เพลงหมัดจะเป็นการประยุกต์ใช้สสารที่มีอยู่ตามธรรมชาติมาผสานกับเพลงหมัดดาวใต้ วาระสุดท้ายเกือบทั้งหมดยกเว้นมหาสมุทร รีฮัคก็ถูกราโอเจ้าแห่งหมัดฆ่าตายหมดเพราะพลังของราโอที่แตกต่างกันมากเกินไป
ภาคจักรพรรดิฟ้า.
การที่ดาวเหนือและดาวใต้ได้ฟาดฟันกัน ทำให้ดาวจักรพรรดิที่ถือว่าเป็นใหญ่ที่สุดต้องหมองหมัว จักพรรดิฟ้าจึงมีบัญชาให้ขุนพลทั้งหมดทำการกวาดล้างผู้ที่เกี่ยวข้องกับดาวเหนือและดาวใต้ให้สิ้นซาก ในภาคนี้ปรากฏเพลงหมัดขั้วฟ้า ซึ่งมีความร้ายกาจพอๆ กับหมัดดาวเหนือและหมัดดาวใต้ แต่เน้นการสลายร่างกายของคู่ต่อสู้โดยตรง
ภาคดินแดนชูร่า.
จากภาคจักรพรรดิฟ้า จ๊าค ลูกชายของจาโคถือโอกาสจับตัวริน หนีมาที่เกาะชูร่า เคนชิโร่และฟาลโก้จึงมาตามหา ซึ่งชูร่าเป็นดินแดนของนักฆ่าที่เหี้ยมโหด ฟาลโก้ต้องมาจบชีวิตที่นี่ ในภาคนี้จะเปิดเผยเพลงหมัดไพฑูรย์ดาวเหนือ ที่มีต้นกำเนิดเดียวกับหมัดดาวเหนือ
จะคนไหนก็แฟนสาว
จะคนไหนก็แฟนสาว  เป็นมังงะญี่ปุ่นแนวรักตลก เขียนเรื่องและวาดภาพโดยฮิโรยูกิ เริ่มตีพิมพ์ในนิตยสาร"โชเน็งแมกกาซีนรายสัปดาห์"ของสำนักพิมพ์โคดันชะ ในเดือนมีนาคม พ.ศ. 2563 และได้รับการรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 12 เมื่อเดือนกันยายน พ.ศ. 2565 มังงะมีลิขสิทธิ์ในประเทศไทยโดยสำนักพิมพ์รักพิมพ์ ซีรีส์อนิเมะโทรทัศน์ดัดแปลงสร้างโดยสตูดิโอเทซูกะโปรดักชัน ออกอากาศตั้งแต่เดือนกรกฎาคมถึงกันยายน พ.ศ. 2564 ทางผังรายการ Animeism ส่วนฤดูกาลที่ 2 มีการประกาศสร้างแล้ว
มุคาอิ นาโอยะ นักเรียนมัธยมปลายที่พึ่งคบหาเป็นแฟนกับ ซากิ เพื่อนหญิงที่เขาได้แอบหลงรักมาตั้งแต่ยังเด็ก แต่หลังจากที่คบกันได้ไม่นาน จู่ ๆ ก็มีรุ่นน้องน่ารักนามว่า นางิสะ ได้มาสารภาพรักกับเขา และด้วยความที่ นาโอยะ เป็นคนซื่อตรงกับตัวเองก็เลยตบปากรับคำคบหากับ นางิสะ ไปด้วยอีกคน จนกลายเป็นจับปลาสองมือ และเกิดเป็นเรื่องราวความรักที่ปั่นป่วนชวนขำ
Spirostreptidae
Spirostreptidae เป็นวงศ์ของกิ้งกือในอันดับ Spirostreptida มีอยู่ประมาณ 100 สกุล กระจายตัวทางทวีปอเมริกาเหนือและใต้, เมดิเตอเรเนียนตะวันออก, ภาคพื้นทวีปแอฟริกา, มาดากัสกา, และเซเชลส์ มีสกุลดังต่อไปนี้:
Spirostreptid
สมาคมภาพยนตร์ (สหรัฐ)
สมาคมภาพยนตร์ (เอ็มพีเอ) (, MPA) เป็นสมาคมการค้าอเมริกาซึ่งเป็นตัวแทนของสตูดิโอภาพยนตร์รายใหญ่ 5 แห่งของสหรัฐ ตลอดจนผู้ให้บริการสตรีมมิงวิดีโออย่างเน็ตฟลิกซ์ด้วย โดยสมาคมก่อตั้งเมื่อปี 1922 ในฐานะ กลุ่มผู้ผลิตและจัดจำหน่ายภาพยนตร์อเมริกา และเป็นที่รู้จักในชื่อ สมาคมภาพยนตร์อเมริกา ตั้งแต่ปี 1945 จนถึงเดือนกันยายน 2019 เป้าหมายเดิมของสมาคมคือเพื่อให้แน่ใจว่าอุตสาหกรรมภาพยนตร์อเมริกันยังอยู่รอดได้ นอกจากนี้ สมาคมได้กำหนดแนวทางสำหรับเนื้อหาภาพยนตร์ซึ่งส่งผลให้มีการสร้างรหัสการผลิตในปี 1930 โดยรหัสนี้หรือที่เรียกว่ารหัสเฮส์ ถูกแทนที่ด้วยระบบจำแนกประเภทภาพยนตร์โดยสมัครใจในปี 1968 ซึ่งดูแลโดย องค์การบริหารการจัดประเภทภาพยนตร์
เมื่อไม่นานมานี้ สมาคมได้สนับสนุนอุตสาหกรรมภาพยนตร์และโทรทัศน์ โดยมีเป้าหมายในการส่งเสริมการคุ้มครองลิขสิทธิ์ที่มีประสิทธิภาพ ลดการละเมิดลิขสิทธิ์ และขยายการเข้าถึงตลาด ซึ่งการควบคุมการละเมิดลิขสิทธิ์ได้ดำเนินการมานานแล้ว รวมถึงความพยายามล่าสุดในการจำกัดการแบ่งปันผลงานที่มีลิขสิทธิ์ผ่านเครือข่ายการส่งต่อไฟล์แบบเพียร์ทูเพียร์และการสตรีมจากเว็บไซต์ที่ละเมิดลิขสิทธิ์ ประธานและซีอีโอคนปัจจุบันคือชาลส์ ริฟกิน อดีตเอกอัครราชทูตสหรัฐประจำฝรั่งเศส
สมาคมช่างถ่ายภาพยนตร์อเมริกัน
สมาคมช่างถ่ายภาพยนตร์อเมริกัน (เอเอสซี) (, ASC) ก่อตั้งขึ้นในฮอลลีวูดปี 1919 เป็นองค์การทางวัฒนธรรม การศึกษา และวิชาชีพที่ไม่ใช่สหภาพแรงงานหรือสมาคมอาชีพ สมาคมจัดตั้งขึ้นเพื่อพัฒนาศาสตร์และศิลป์ของการถ่ายภาพยนตร์และรวบรวมช่างถ่ายภาพยนตร์หลายคนเพื่อแลกเปลี่ยนเทคนิคและแนวคิด และเพื่อสนับสนุนให้ภาพยนตร์เป็นแขนงหนึ่งของศิลปะ ประธานเอเอสซีคนปัจจุบันคือ สตีเฟน ไลต์ฮิลล์
สมาชิกของสมาคมจะใช้ตัวอักษรหลังชื่อว่า "เอเอสซี" โดย โจเซฟ เอช. ออกัส ช่างถ่ายภาพยนตร์เรื่อง "แซนด์" ที่ฉายเมื่อปี 1920 เป็นสมาชิกดั้งเดิมของเอเอสซี และเป็นคนแรกที่มี "เอเอสซี" ต่อจากชื่อของเขาปรากฏบนเครดิตท้ายเรื่อง
เฉพาะช่างถ่ายภาพยนตร์และหัวหน้างานเทคนิคพิเศษเท่านั้นที่สามารถเป็นสมาชิกของเอเอสซีได้ ข้อกำหนดขั้นพื้นฐานของการเป็นสมาชิกคือ ต้องเป็นผู้กำกับภาพอย่างน้อยห้าเรื่องในแปดปีที่ผ่านมา มีชื่อเสียงระดับมืออาชีพ และได้รับการแนะนำจากสมาชิกเอเอสซีสามคนที่ทำงานอยู่หรือเกษียณแล้ว
น้ำประปาไทย
การเลือกตั้งนายกองค์การบริหารส่วนจังหวัดชัยภูมิ พ.ศ. 2555
จังหวัดชัยภูมิในการเลือกตั้งนายกองค์การบริหารส่วนจังหวัดในประเทศไทย พ.ศ. 2555 เป็นการเลือกตั้งผู้บริหารท้องถิ่นในประเทศไทย เนื่องจากนายกองค์การบริหารส่วนจังหวัด นายสุริยน ภูมิรัตนประภิณ นายกองค์การบริหารส่วนจังหวัด 1 สมัย หมดวาระลงเมื่อวันที่ 19 มกราคม พ.ศ. 2555 คณะกรรมการการเลือกตั้ง เปิดรับสมัครนายกองค์การบริหารส่วนจังหวัดชัยภูมิระหว่างวันที่ 23 - 27 มกราคม พ.ศ. 2555 และกำหนดให้เลือกตั้งในวันที่ 26 กุมภาพันธ์ พ.ศ. 2555 โดยมีผู้สมัคร 3 คน
ผลการเลือกตั้ง.
ผลการเลือกตั้งปรากฏดังนี้
กรชิต บุญสถิต์ภักดี
กรชิต บุญสถิต์ภักดี (; เกิด 11 กรกฎาคม พ.ศ. 2542) หรือที่รู้จักในชื่อ นาย เกาชิงเฉิน และเสียวจิ่ว เป็นนักแสดงและนักร้องชาวไทย เขามีชื่อเสียงในการเล่นเป็นคิทใน 2Moons2 The Series เดือนเกี้ยวเดือน เป็นอดีตสมาชิกกลุ่มโครงการชายไทย OXQ เป็นเซ็นเตอร์และนักร้องนำเข้าร่วมแข่งขันใน CHUANG 2021 หรือ พรอดิวซ์แคมป์ 2021 และชนะลำดับที่ 5 ได้เดบิวต์ที่ประเทศจีนในฐานะสมาชิกวง INTO1
ชีวิตช่วงแรกและก่อนเดบิวต์.
กรชิต เกิดเมื่อวันที่ 11 กรกฎาคม พ.ศ. 2542 ที่กรุงเทพมหานคร ประเทศไทย เขาเป็นนักศึกษาที่มหาวิทยาลัยอัสสัมชัญหรือที่รู้จักกันในนาม ABAC กำลังศึกษาอยู่ที่คณะบริหารธุรกิจอยู่ในรายชื่อเกียรตินิยม ในสมัยเป็นนักศึกษา เขาอยู่ในทีมว่ายน้ำและวอลเลย์บอล รวมทั้งเก่งด้านการยิงธนู นอกจากภาษาแม่ที่เป็นภาษาไทยแล้ว เขายังพูดภาษาอังกฤษได้ด้วย ขณะที่เรียนเพื่อรับทุน นั่นคือเหตุผลที่เขาเป็นครูอาสาสมัครและสอนภาษาอังกฤษให้กับคนหนุ่มสาวจากพื้นที่ห่างไกลในประเทศของเขา เขาสามารถพูดภาษาญี่ปุ่นได้ในขณะที่เขาเรียนมา 3 ปี และในปี 2020 เขาเรียนภาษาจีนเป็นเวลา 3 เดือน จากนั้นในปี 2021 เขาได้บินไปประเทศจีนเพื่อเข้าร่วมใน Produce Camp 2021
ในปี 2560 เขาได้คัดเลือกรายการ The band Thailand ซีซั่น 2 แสดงเพลง All of Me โดย John Legend
2019–ปัจจุบัน: การแสดงเดบิวต์ OXQ และ INTO1.
กรชิตเดบิวต์เป็นนักแสดงในปี 2019 โดยรับบทเป็นคิทในละครเรื่อง 2Moons2 ของ BL
เขาเดบิวต์เมื่อวันที่ 4 มิถุนายน 2020 ในฐานะสมาชิกของกลุ่มโปรเจ็กต์บอยไทย OXQ ในฐานะเซ็นเตอร์ นักเต้นนำ และนักร้องหลัก เขาเป็นนักแสดงหลักส่วนใหญ่ในละครเรื่อง 2 Moons 2 ซึ่งเป็นละครที่ผลิตโดยบริษัท Motive Village ของเขา ซึ่งทำหน้าที่เป็นค่ายเพลงของบอยกรุ๊ปด้วย
ในเดือนพฤศจิกายนของปีเดียวกัน เขาได้เปิดเผยว่าเขากลายเป็นเด็กฝึกของ Insight Entertainment ยืนยันการออกจาก Motive Village และวงดนตรี
ในเดือนมกราคม พ.ศ. 2564 เขาประกาศว่าเขาจะไม่แสดงต่อใน "2 Moons 3" 2 เดือนต่อมา บริษัทยืนยันว่าไม่มีนักแสดงดั้งเดิมจากซีรีส์นี้จะกลับมาเล่นเป็นตัวละครหลักอีกครั้ง
นอกจากนี้เขายังแจ้งด้วยว่าเขาจะกลายเป็นผู้เข้าแข่งขันในรายการเซอร์ไวเวอร์ของจีน Produce Camp 2021 ในขณะที่เป็นตัวแทนของ Insight Entertainment เขาอยู่ในอันดับที่ 5 ยืนยันการเดบิวต์ในฐานะหนึ่งในสมาชิกของ INTO1
เดอะมาร์เวลส์
เดอะมาร์เวลส์  เป็นภาพยนตร์ซูเปอร์ฮีโร่สัญชาติอเมริกันเรื่องใหม่ที่สร้างจากตัวละคร แครอล แดนเวอร์ส ของมาร์เวลคอมิกส์ ผลิตโดยมาร์เวลสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์ เพื่อเป็นภาคต่อของเรื่อง"กัปตัน มาร์เวล" (2019) และภาพยนตร์เรื่องที่ 31 ในจักรวาลภาพยนตร์มาร์เวล (MCU) ภาพยนตร์เรื่องนี้กำกับโดย เนีย ดาคอสตา จากบทภาพยนตร์โดย เมแกน แมคดอนเนลล์ และแสดงโดย บรี ลาร์สัน รับบท Carol Danvers / Captain Marvel ร่วมกับ ไอมาน เวลลานี และ ทียอนาห์ แพร์ริส
มาร์เวลสตูดิโอส์ยืนยันแผนการที่จะสร้างภาคต่อของ"กัปตันมาร์เวล"ในเดือนกรกฎาคม พ.ศ. 2562 และการพัฒนาเริ่มขึ้นในเดือนมกราคม พ.ศ. 2563 โดยมีแมคดอนเนลล์เข้าร่วมและลาร์สันพร้อมที่จะกลับมา ดาคอสตาได้รับการว่าจ้างในเดือนสิงหาคม พร้อมกับเวลลานีและแพร์ริสเปิดเผยในเดือนธันวาคม การถ่ายทำภาคสองเริ่มขึ้นในช่วงกลางเดือนเมษายน พ.ศ. 2564 ในรัฐนิวเจอร์ซีย์โดยคาดว่าการถ่ายภาพหลักจะเริ่มในปลายเดือนพฤษภาคม พ.ศ. 2564 เกิดขึ้นที่ลอนดอน, ลอสแอนเจลิส, นิวเจอร์ซีย์ และที่ Pinewood Studiosในบักกิงแฮมเชอร์
เรื่องราวของภาพยนตร์บอกเล่าเหตุการณ์หลังซีรีส์ มิสมาร์เวล (ละครชุด) ได้ไม่นาน เหล่าวีรสตรีทรงพลังทั้ง 3 คน อย่าง แครอล แดนเวอร์ส, กมลา ข่าน และ โมนิก้า แรมโบ ค้นพบว่าพวกเขาถูกสลับที่กันทุกครั้งที่ใช้พลังของตัวเอง ทั้งหมดจึงต้องออกเดินทางทั่วจักรวาลเพื่อแก้ไขปัญหาที่เกิดขึ้น ในขณะที่ แครอลกับโมนิก้ายังมีปมค้างคาบางอย่างที่รอปรับความในใจที่เกี่ยวข้องกับคนสำคัญอย่าง มาเรีย แรมโบ ผู้เป็นเพื่อนสนิทและแม่อันเป็นที่รัก
"เดอะมาร์เวลส์" มีกำหนดฉายในสหรัฐวันที่ 28 กรกฎาคม พ.ศ. 2566 ซึ่งเป็นส่วนหนึ่งของ ของจักรวาลภาพยนตร์มาร์เวล
Captain Marvel 2
รายพระนามและรายนามประมุขแห่งรัฐกรีซ
นี่คือรายพระนามและรายนามประมุขแห่งรัฐแห่งรัฐกรีกสมัยใหม่, ซึ่งก่อตั้งหลังการปฏิวัติกรีกถึงปัจจุบัน
สาธารณรัฐเฮลเลนิกที่ 1 (1822–1832).
ราชอาณาจักรกรีซ (1832–1924).
ราชวงศ์วิทเทิลส์บัค (1832–1862).
การประชุมที่กรุงลอนดอน 1832 เป็นการประชุมระหว่างประเทศเพื่อจัดตั้งรัฐบาลที่มั่นคงในกรีซ. การเจรจาระหว่าง 3 มหาอำนาจ (สหราชอาณาจักร ฝรั่งเศส และ รัสเซ๊ย) นำไปสู่การสถาปนาราชอาณาจักรกรีซ ภายใต้เจ้าชายจากบาวาเรีย การตัดสินใจได้รับการยอมรับในสนธิสัญญาคอนสแตนติโนเปิลหลังจากนั้น
ราชวงศ์ชเลสวิช-ฮ็อลชไตน์-เซินเนอร์บอร์-กลึคส์บวร์ค (1863–1924).
ตุลาคม 1862, พระเจ้าออตโตถูกถอดจากราชสมบัติในการปฏิวัติประชาชน แต่ในขณะที่ชาวกรีกปฏิเสธออตโต พวกเขาไม่ได้รังเกียจระบอบกษัตริย์ ปวงชนชาวกรีกแสวงหาความสัมพันธ์ที่ใกล้ชิดยิ่งขึ้นกับชาติมหาอำนาจ สหราชอาณาจักร, คิดอ่านกันว่า เจ้าชายอัลเฟรด พระราชโอรสองค์รองในสมเด็จพระราชินีนาถวิกตอเรียและเจ้าชายอัลเบิร์ต, ควรเป็นพระมหากษัตริย์พระองค์ต่อไป. รัฐมนตรีกระทรวงต่างประเทศอังกฤษลอร์ด พาลเมอร์สตัน เชื่อว่าชาวกรีก "ปรารถนาจะได้ดินแดนเพิ่ม", หวังว่าการเลือกตั้งอัลเฟรดเป็นกษัตริย์ จะทำให้เกิดการรวมหมู่เกาะอิโอเนียน,ที่ขณะนั้นเป็นรัฐอารักขาของอังกฤษมาเป็นส่วนหนึ่งของกรีซ
สาธารณรัฐเฮลเลนิกที่ 2 (1924–1935).
สถานะ
สาธารณรัฐภายใต้รัฐบาลทหาร (1973–1974).
1 มิถุนายน 1973 คณะทหารล้มเลิกราชาธิปไตยและจัดตั้งสาธารณรัฐประธานาธิบดี โดยการประชามติ 1973โดยจัดตั้งเมื่อ 29 กรกฎาคม 1973
สาธารณรัฐเฮลเลนิกที่ 3 (1974–ปัจจุบัน).
ค.ศ. 1974 รัฐบาลทหารถูกล้มล้างตามมาด้วยการฟื้นฟูระบอบประชาธิปไตยการประชามติใน 8 ธันวาคม 1974 ยืนยันที่จะล้มเลิกระบอบกษัตริย์และจัดตั้งระบอบสาธารณรัฐแบบรัฐสภา มีประธานาธิบดีเป็นประมุข
She-Hulk (TV series)
ชาลอร์ท ซิตรอน
ชาลอร์ท ซินาม่อน
ชาลอร์ท คัสตาร์ด
ชาลอร์ท แองเจิล
แชมเชอ คัลดายาคอฟ
ชามชี กัลดายาคอฟ
เนเวอร์ (เพลงของพรอดิวซ์ 101)
เนเวอร์  เป็นเพลงของผู้เข้าแข่งขันในรายการ"พรอดิวซ์ 101 ฤดูกาลที่ 2" เผยแพร่อีกครั้งโดยโดยวอนนาวันซึ่งเป็นกลุ่มที่ชนะของ"พรอดิวซ์ 101 ฤดูกาลที่ 2" ในอัลบั้ม "1X1=1 (To Be One)"
Never (Produce 101 song)
จูเลีย หลุยส์-ไดรฟัส
จูเลีย สการ์เล็ตต์ เอลิซาเบธ หลุยส์-ไดรฟัส ฮอลล์ (; เกิด 13 มกราคม พ.ศ. 2504) หรือที่รู้จักกันดีในชื่อ จูเลีย หลุยส์-ไดรฟัส เป็นนักแสดง นักแสดงตลก นักร้อง และผู้อำนวยการสร้างชาวอเมริกัน เธอมีชื่อเสียงจากผลงานในละครชุดตลกทางโทรทัศน์เรื่อง "แซเทอร์เดย์ไนต์ไลฟ์" (2525–2528), "ไซน์เฟ็ลด์" (2533–2541), "เดอะนิวแอดเวนเจอส์ออฟโอลด์คริสทีน" (2549–2553), และ "วีป" (2555–2562) เธอเป็นหนึ่งในนักแสดงหญิงที่ได้รับรางวัลและการเสนอชื่อเข้าชิงรางวัลมากที่สุดในประวัติศาสตร์โทรทัศน์ของสหรัฐ เธอได้รับรางวัลเอ็มมีและรางวัลสมาคมนักแสดงภาพยนตร์และโทรทัศน์มากกว่านักแสดงคนอื่น ๆ โดยเสมอกับคลอริส ลีชแมน ในแง่การได้รับรางวัลด้านการแสดงมากที่สุด
เบโรนิกา ฟัลกอน
เบโรนิกา ฟัลกอน (; เกิด 8 สิงหาคม พ.ศ. 2509) เป็นนักแสดงและนักออกแบบท่าเต้นชาวเม็กซิโก เมื่อพูดถึงบทบาทที่พูดภาษาอังกฤษของเธอ เธอเป็นที่รู้จักกันเป็นอย่างดีจากการแสดงเป็นกามิลา บาร์กัส ในสามฤดูกาลของเรื่อง "ควีนออฟเดอะเซาท์" และลูเปในเรื่อง "เพร์รี เมสัน" ซึ่งเอชบีโอนำกลับมาสร้างใหม่ใน พ.ศ. 2563
Veronica Falcón
กองทัพบกสยาม
โนอาห์ มิลส์
โนอาห์ มิลส์ (; เกิด 26 เมษายน พ.ศ. 2526) เป็นนายแบบและนักแสดงชาวแคนาดา เว็บไซต์ Vogue.com จัดอันดับให้เขาเป็นหนึ่งใน 'Top 10 นายแบบตลอดกาล' ในเดือนกันยายน พ.ศ. 2557 เขาสร้างความแข็งแกร่งให้กับตำแหน่งของเขาในฐานะไอคอนแห่งวงการแฟชั่นด้วยส่วนหนึ่งของแคมเปญ Dolce &amp; Gabbana มากมายของเขา มิลส์ยังได้แสดงในโฆษณาของทอมมี ฮิลฟิเกอร์, ไมเคิล คอร์ส และ แก็ปอิงค์ เว็บไซต์ Models.com เรียกเขาว่า "หนึ่งในชื่อที่เป็นที่ต้องการมากที่สุดในอุตสาหกรรม" เขาแสดงในเรื่อง "เดอะเบรฟ" รับบท จ่าสิบเอกโจเซฟ "McG" แมคไกวร์ และ "ดิเอเนอร์มีวิททิน" รับบทตัวแทนพิเศษเจสัน แบร็กก์
IMG Models
Noah Mills
วันมี โมซากู